Varasema modernse, kuid pisut külma üldmulje asemel on tänased esindused soojades toonides, hubased, kutsuvad, täis proovimis- ning avastamisvõimalusi. Juba kontseptsiooni loomise algusfaasis oli oluline, et suudaksime kaasas käia ärisektori kiire arenguga ning pakkuda teenuste ja toodete proovimist ja kasutusmugavuse testimist. Silmas tuli pidada ka teenindajate soove ja vajadusi. Väljakutseks oli mitte ainult uus keskkond luua, vaid see ka  igapäevaselt toimima panna. Läbi sai mõeldud kogu uus teeninduskontseptsioon, digitaalsete kandjate juhtimine, demotoodete eksponeerimise protsess ja vahetus, teenindajate käitumisjuhendid jne. Peab rahuldustundega ütlema, et see õnnestus suurepäraselt. Kui algselt oli hirm, et kas töötavate telefonide eksponeerimine esinduses on liialt suurte turvariskidega, siis tuleb rõõmuga tõdeda, et riski võtmine õigustas end ja ühiskond tundub selliseks eksponeerimiseks valmis olevat.